Súkromná Spojená škola EDUCO Slanická osada, Námestovo

**Usmernenie č. 2/2020**

pre zákonných zástupcov žiaka, žiakov a zamestnancov Súkromnej Spojenej školy EDUCO, Slanická osada, Námestovo ( ďalej len školy)

 V súlade s aktualizáciou Manuálu organizácie a podmienok výchovy a vzdelávania v stredných školách, pracoviskách praktického vyučovania, jazykových školách a školských internátoch pre školský rok 2020/2021, vydaného MŠVVaŠ SR dňa 16. 09. 2020 a v súlade s aktuálnymi hygienicko-epidemiologickými nariadeniami a rozhodnutím ÚVZ SR , riaditeľka školy vydáva nasledovné usmernenie:

 **Povinnosti zákonného zástupcu**

* Zodpovedá za dodržiavanie hygienicko-epidemiologických opatrení pri príchode žiaka do školy a odchode žiaka zo školy (nosenie rúška, dodržiavanie odstupov, dezinfekcia v zmysle aktuálnych opatrení ÚVZ SR).
* Zabezpečí pre žiaka každý deň **minimálne 2 rúška** (náhradné musí mať žiak pri sebe v prípade potreby) a papierové jednorazové utierky.
* Predkladá triednemu učiteľovi po každom prerušení dochádzky žiaka do strednej školy v trvaní viac ako 3 po sebe nasledujúce dni (vrátane víkendov a sviatkov) písomné vyhlásenie o bezinfekčnosti o tom, že žiak neprejavuje príznaky prenosného ochorenia. (www.minedu.sk, [www.slanickaosada.sk](http://www.slanickaosada.sk)).Pri prerušení viac ako 5 pracovných dní (víkendy a sviatky sa nezapočítavajú) z dôvodu akéhokoľvek ochorenia predkladá triednemu učiteľovi potvrdenie o chorobe vydané všeobecným lekárom pre deti a dorast.
* V prípade, že má u svojho dieťaťa podozrenie alebo potvrdené ochorenie na COVID-19, bezodkladne o tejto situácii informuje príslušného triedneho učiteľa a riaditeľku školy. Povinnosťou zákonného zástupcu je aj bezodkladné nahlásenie karantény, ak bola žiakovi nariadená lekárom všeobecnej zdravotnej starostlivosti pre deti a dorast alebo miestnym regionálnym hygienikom. Za týchto podmienok je žiakovi prerušená dochádzka do školy.

Ak ide o plnoletých žiakov, plnia uvedené povinnosti osobne. Ak ide o žiakov ubytovaných v školskom internáte, uvedené povinnosti na nevyhnutne potrebný čas plní školský internát.

* Ak žiak v priebehu dňa vykazuje niektorý z možných príznakov COVID- 19 , bezodkladne si nasadí rúško a je nutné umiestniť ho do samostatnej izolačnej miestnosti ( kabinet TsV – nad telocvičňou) a kontaktovať zákonných zástupcov, ktorí ho bezodkladne vyzdvihnú.

 **Povinnosti žiaka**

* Dodržiavať odporúčania Úradu verejného zdravotníctva založené na princípe ROR (Rúško, Odstup, Ruky), hygienické opatrenia.
* Dezinfikovať ruky pri vstupe do školy a školského zariadenia.
* Umývať ruky v súlade s hygienicko-epidemiologickými nariadeniami.
* Nosiť rúško všade vo vnútorných priestoroch školy aj v triede.
* Mať vždy pri seba rezervné rúško.
* Pred vstupom do priestorov školskej jedálne (ŠJ) – dôkladná dezinfekcia rúk, horné dýchacie cesty prekryté rúškom. Dodržiavať časový harmonogram podávania obeda.
* Rešpektovať pokyny pedagogického zamestnanca v priestoroch školy, ŠI a školskej jedálne.

**Povinnosti zamestnancov**

* Nosiť rúško alebo ochranný štít v súlade s aktuálnymi opatreniami ÚVZ SR.
* Zabezpečovať v triedach časté a intenzívne vetranie.
* Vykonávať ranný filter (meranie teploty, viesť evidenciu pri zvýšenej teplote), opatrenia postupu MŠVVaŠ SR a ÚVZ SR.
* Koordinovať vstup žiakov do školy (od 7,00 h) tak, aby dochádzalo k minimalizácii miešania žiakov .
* Vykonávať pridelené dozory v priestoroch školy.
* Opakovane upozorňovať žiakov na dodržiavanie hygienických pravidiel.
* NZ vykonávať dezinfekciu priestorov školy a ŠJ podľa vnútorného predpisu.
* Pri príznakoch infekcie dýchacích ciest, ktoré by mohli zodpovedať príznakom COVID 19 (zvýšená teplota, kašeľ, zvracanie, hnačky, náhla strata chuti a čuchu...) nesmie zamestnanec vstúpiť do priestorov školy. Ak sa príznaky nákazy COVID 19 objavia v priebehu pracovného dňa, bezodkladne zamestnanec informuje riaditeľku školy a opustí školu v najkratšom možnom čase s použitím rúška.

**Organizácia výchovno-vzdelávacieho procesu**

 Výchovno-vzdelávací proces prebieha v nezmenenej forme podľa školského vzdelávacieho procesu a platných opatrení ÚVZ SR. Žiaci dodržiavajú zásady R-O-R (ruky – odstup – rúško). Organizácia stužkových slávností a ostatných hromadných podujatí sa neodporúča.

**Špeciálne opatrenia školy do 30. 09. 2020**

* Pri vstupe do školy vykonávať ranný filter žiaka (meranie teploty, zisťovanie kašľa, zhoršeného dýchania, únavy, napínania na zvracanie...) a viesť písomný záznam pri zvýšenej teplote.
* Žiak, zamestnanec - povinnosť mať rúško/štít všade vo vnútorných priestoroch školy a školskom zariadení (aj v triede)
* Aktivity organizovať tak, aby bolo možné časť dňa tráviť vonku – v areáli školy alebo mimo neho, podľa klimatických podmienok.
* Telocvičňa a posilňovňa sa do 30.9. nevyužíva.
* Telesná a športová výchova sa realizuje len v exteriéri
* Upratovanie a dezinfekcia toaliet prebieha minimálne 3x denne a podľa potreby.
* Dôkladné čistenie všetkých miestností, v ktorých sa žiaci, PZ,  odborní zamestnanci a ostatní zamestnanci školy nachádzajú (triedy, zborovne, kabinety, kancelárie, jedáleň, ...) sa musí vykonávať najmenej raz denne.

 Nikto s príznakmi infekcie dýchacích ciest, ktoré by mohli zodpovedať príznakom COVID 19 (zvýšená teplota, kašeľ, zvracanie, kožná vyrážka, hnačky, náhla strata chuti a čuchu), ako aj inej infekčnej choroby nesmie vstúpiť do priestorov školy. Ak v priebehu dňa vykazuje žiak príznaky na ochorenie COVID 19, zákonný zástupca bude kontaktovaný triednym učiteľom, resp. riaditeľkou školy a je povinný žiaka bezodkladne vyzdvihnúť.

V Námestove 17.09.2020 Ing. Anna Kozáková

 riaditeľka školy